RAPORTUL COMISIEI CENTRALE DE COMPETITII
În perioada care a trecut de la ultima Adunare Generală şi până în prezent, C.C.Competiţii şi-a desfăşurat activitatea în fiecare zi de marţi a săptămânii, încercând să rezolve cât mai repede şi mai eficient problemele apărute. Aceste activităţi au fost concentrate asupra următoarelor:

- legitimări şi transferari de jucători 
- omologare de rezultate 
- rezolvarea în limitele competenţei a solicitărilor, contestaţiilor si a memoriilor, 
stabilirea calendarului competiţional .
LEGITIMĂRI –TRANSFERARI
Activitatea în acest sector a fost foarte laborioasă (cca. 1500 de noi legitimari) si dificilă, întrucât cluburile, sau mai bine zis reprezentanţii acestora, nu au prezentat la timp actele necesare legitimării noilor jucători, sau acestea au fost trimise cu posta, care de cele mai multe ajungea cu intarziere. Din acest motiv, rugăm toate cluburile să se încadreze cât mai bine în perioada de transferări, pentru a evita aglomeraţia de la sfârşitul acesteia, iar inainte de a veni cu documentele la F.R.Volei, sa verifice daca ele sunt complete. Se pierde foarte mult timp cu verificarea acestor acte. Pentru echipele de divizia A1 si A2 ar fi indicat ca pina la incepere perioadei de transferari, reprezentatii acestor echipe sa anunte comisia de legitimari despre transferurile care le vor face pentru a li se intocmi facturile de plata.
De asemenea, s-a constatat utilitatea solicitarii “Procurii Notariale” pentru toate categoriile de jucatori, cu precizarea ca aceasta sa aibe inscrisa perioada de legitimare conforma cu „Acord”-ul depus la federatie. Nerespectarea acestei prevederi a dus la discutii repetate cu reprezentantii cluburilor pentru a clarifica situatia creata in cazurile in care pe declaratie nu era prevazuta perioada.
OMOLOGĂRI REZULTATE

În campionatul 2013/2014 s-au constatat aceleaşi probleme ca în fiecare an competiţional, adică trimiterea cu întârziere a foilor de arbitraj, ceea ce a avut ca rezultat întocmirea greoaie a clasamentelor. Din acest motiv vom ruga C.C.Arbitri să găsească modalitatea de a-i obliga pe arbitrii divizionari să trimită foile de arbitraj la timp şi să instruiască preşedinţii de C.J.A.- uri în cadrul Seminariilor Anuale, în legătură cu completarea corectă a acestora. De cele mai multe ori s-au facut clasamente provizorii in urma telefoanelor primite de la arbitri, fapt care uneori a dus la intocmirea gresita a clasamentelor si implicit a seriilor semifinale, deoarece nu se putea stabili daca echipele au fost penalizate pentru nerespectarea conditiilor de „Talie” sau „Varsta” .
De asemenea, rugam ca echipele din div.A1 sa ne trimita odata cu cererea de inscriere in campionatul 2014/2015  si culorile echipamentului de joc, pentru a se evita eventualele confuzii in cazul meciurilor televizate.
DIVERSE SOLICITĂRI

În Adunarea Generală de anul trecut am promis că vom limita reprogramarea jocurilor, lucru pe care l-am realizat in mare parte. Totusi, au fost cateva jocuri amanate din urmatoarele motive:
- înţelegerile între echipe conform art.5 pct. b din Buletinul Informativ cauze de ordin financiar sau de sănătate.
              -datorita Calendarului International a carui date de desfasurare ne-au fost comunicate dupa intocmirea Calendarului Intern.
S-a observat, de asemenea, o totală nepăsare a unor antrenori în a comunica la F.R.Volei în timp util neparticiparea la turnee, lucru care aduce prejudicii celorlalte echipe participante. In acest sens s-a hotarit la C.D. din 18.12.2012 ca echipele care se retrag din campionate dupa ce s-au inscris, sa nu mai participe in campionat pe o perioada de 2 ani la categoria la care s-au retras, cu aplicabilitate din sezonul 2014/2015.
Din punct de vedere disciplinar se constata o crestere ingrijoratoare a numarului de sanctiuni date de arbitri si, ca urmare, facem urmatoarea propunere:

  
- jucatorii care au primit trei cartonase galbene sau echivalentul lor, sa suporte o etapa de suspendare.
 
S-au primit multe reclamatii la div.A1 de la echipele vizitatoare, ca unele echipe organizatoare nu le asigura pozitie de antrenament in ziua premergatoare jocului oficial. Ca urmare, propunem ca echipele in culpa sa fie amendate pecuniar cu o suma stabilita de CD.
              Deasemenea am dori sa gasim mai multa intelegere la echipele de Div.A1 pentru televizarea jocurilor de catre postul DIGI SPORT cu care FR Volei are contract.
CALENDARUL COMPETIŢIONAL
Trebuie precizat că sistemul competiţional anual pentru fiecare categorie în parte, este propus de C.C.Antrenori si aprobat de Cosiliul Director. După aprobarea acestuia, C.C.Competiţii elaborează calendarul competiţional, datele etapelor şi turneelor fiind stabilite în funcţie de calendarul internaţional al loturilor naţionale si al echipelor de club angrenate în Cupele Europene. 
C.C.Competiţii propune numai datele de desfăşurare a campionatelor, nu şi regulamentele de desfăşurare a jocului, si este o comisie de omologare a rezultatelor de pe foile de arbitraj nu o comisie de judecata. Spre informarea dvs., anul competitional 2014/2015 va fi un an foarte dificil de organizat din punct de vedere calendaristic si, ca urmare, ne cerem scuze anticipat pentru eventualele schimbari de program.
Considerăm că nu am putut cuprinde în acest raport toate aspectele bune sau rele ale activităţi C.C.Competiţii şi, de aceea, avem rugămintea să veniţi cu propuneri noi şi constructive pentru dezvoltarea voleiului în România.

